Idris Elba

**Idrissa Akuna Elba** kanɛ ka ba da dua o yʋʋm tʋsir kɔbiswai nɛ pisyɔpɔi nɛ ayi Sɛnlʋŋ nwadig dabisa ayuobu(6th September, 1972) la ni anɛ English actor, rapper, yʋm-yʋm nɛ DJ. O da di'e Golden Glob Awards lɛm pɛɛs nɛ BEFTA Awards nɛ six Emmy Awards. Yʋʋm tusa ayi nɛ piiga nɛ ayuobu(2016) la ni o da pɛɛs nidib kɔbiga(Time 100) pʋʋgin banɛ mɔr baŋir dunia la wʋsa ni. Sininam la maalʋg da tis o kpan'am $9.8 billion, o ya'a lasi o ligidi la, ka li an dinɛ sʋŋ o ka o pɛɛs sini maanmaanib pisyi ni onɛ mɔr kpan'am.

Elba sa zamis sini maaligi bɛnɛ National Youth Music Theatre linɛ London la. O yʋʋr da yiya on da nwɛɛd Stringer Bell bɛ HBO sini linɛ buon *[[The Wire]]* (2002–2004), nɛ DCI John Luther bɛ BBC One sini kanɛ buon *[[Luther]]* (2010–2019), naar daan la da kɛ ka o die yaan piini kanɛ an Golden Globe Award for Best Actor – Miniseries or Television Film ka ba da len gaŋ o nɔɔr anaasi ye o nyaa die piini bɛ Primetime Emmy Award for Outstanding Lead Actor in a Limited Series or Movie. Ba mɛ da gaŋ o ye o gaad tuoni gɔs diem kanɛ an Showtime diema ka li yʋʋr buon  *[[The Big C]]* (2011) la nɛ Apple TV+ diem kanɛ buon *[[Hijack]]* la(2024). Nidib len mi o nɛ on da paasi maal diema ka ba buon o yʋʋr anina ye Charles Miner bɛ NBC sitcom The Office yʋma tusa ayi nɛ awai (2009) la ni.

O sini maalig pʋʋgin, o maal o mɛŋ one ka o nini kpiem ka o pʋ zɔt dabiem ka an zabzabid diem kanɛ buon ''Beasts of No Nation'' (2015) linɛ kɛ ka o die piinkanɛ an Screen Actors Guild Award for Outstanding Actor in a Supporting Role ka ba len gaŋ o ye o nyaa die piini bɛ British Academy Film Award nɛ Golden Globe Award. O da maal o mɛŋ wan wʋʋ Nelson Mandela bɛ sini kanɛ an **' (2013) anina ka ba  gaŋ o ye o die piini bɛ [[Golden Globe Award for Best Actor in a Motion Picture – Drama.]] O paasi maal sininam ka ba sieba an ''[[American Gangster]]'' (2007), ''[[Obsessed]]'' (2009), ''[[Prometheus]]'' (2012), ''[[Pacific Rim]]'' (2013), ''[[Star Trek Beyond]]'' (2016), ''[[Molly's Game]]'' (2017), ''[[The Dark Tower]]'' (2017), ''[[Hobbs & Shaw]]'' (2019), nɛ ''[[The Harder They Fall]]'' (2021).

O da laas nɛ [[Marvel Cinematic Universe]] (MCU) ka maal o mɛŋi an [[Heimdall]] sini nam ayuobʋ ni, ka ba pinil nɛ ''[[Thor]]'' (2011), nɛ [[DC Extended Universe]] ka len  an [[Bloodsport]] bɛ ''[[The Suicide Squad]]'' (2021) ni. O nɔk o kʋkɔr maa paas sininam ni ka ba sieba an ''[[Zootopia]]'', ''[[The Jungle Book]]'', nɛ ''[[Finding Dory]]'' (all 2016). Ka  banɛ paas an [[Knuckles the Echidna]] nɛ ''[[Sonic the Hedgehog 2]]'' (2022), ''[[Knuckles]]'' (2024), nɛ ''[[Sonic the Hedgehog 3]]'' (2024). O  gaad tuoni gɔs sini sieba nɛ ''[[Yardie]]'' (2018). Fʋ yaa yis sini maalig, Elba mɛ lɛn anɛ DJ an DJ Big Driis bɛɛ Idris ka an [[R&B]] yʋmyʋm. Elba paas banɛ sʋʋe [[Formula E]] team, [[Kiro Race Co]].

== O pinilig nɛ o sakur ==
Ba da dʋa Idrissa Akuna Elba nɛ yʋʋm tusir, kɔbiswai nɛ pisyɔpɔi nɛ yi, nwadis awai, dabisa yuobʋ daar (6 September 1972) bɛ [[London]] [[Borough of Hackney]], ka o saam an Winston Elba, one an daʋ kanɛ yit [[Sierra Leonean]] li, o da tʋm nɛ  [[Ford Dagenham]] plant, ka o ma an Eve, one an [[Ghanaian]] nid. O dʋadib da laas taaba nɛ Sierra Leone tɛŋin ka nyaan tu suori kɛŋ London. Elba da nɔbig nɛ [[Hackney]] nɛ [[East Ham]] ka maal o yʋʋr la giŋa ye "Idris" ka o sakur kanɛ bɛ [[Canning Town]] la, ka o da pinil sini maalig.

Elba nar ka o pʋʋs ''[[The Stage]]'' nɛ ban da kɛ ka o yi paalʋ na. Ban da buol nidib ye ba kɛna maal diema la, o da wʋm nya ka paas diema la pʋʋgin, anina ka o sial o sʋŋid diema la pʋʋgin. Yʋʋm tusir, kɔbiswai nɛ pisnii nɛ yuobʋ (1986), o da pinil o DJ tʋʋma nɛ on da sʋŋ o saambil o pʋadiir pʋʋgin la; yʋʋm yinne pʋʋgin, o da pinil o mɛŋ DJ tʋʋma nɛ o zuanam.

Elba da kɛŋ [[Barking and Dagenham College]] saŋa biela, ka bas sakur yʋʋm tusir, kɔbiswai nɛ pisnii nɛ nii (1988) ka di yaani bɛ [[National Youth Music Theatre]] ban da sʋŋ o nɛ [[ligidi]] £1,500 [[Prince's Trust]] grant nyaaŋ la. On da bɔɔd ye o sʋŋ o mɛŋ nɛ o tʋʋma pinilig saŋa la, o da tʋm tʋʋm bibis sieba ka sieba an tayanam kpɛnɛsig, [[cold calling]] nɛ yʋʋŋ tʋʋma bɛ Ford Dagenham. O tʋm yʋʋŋ diema zinisin an DJ ka ba buon o ye "Big Driis" on da an dasaŋ la, ka yʋʋn pinili ieed television ni tʋʋma o yʋʋm pisinam saŋa.

== Tʋʋma ==
**1994–2004: pinilig tʋʋma nɛ *The Wire***

Elba da pinil sini maalig nɛ ''[[Crimewatch]]'' murder reconstructions, ka yʋʋm tusir, kɔbiswai nɛ piswai nɛ anaasi (1994), o da paas BBC biis diema kanɛ buon ''The Boot Street Band'' la ni. Yʋʋm tusir, kɔbiswai nɛ piswai nɛ anu (1995), o da paasi maal sini kanɛ ka o pinili tʋm tʋʋm kir, ka li buon ''[[Bramwell]]'', laafi yela sini kanɛ ka ba da maal yʋʋm tusir, kɔbisnii nɛ piswainam saŋa (1890s) England sʋʋlim. Sini la pinilig, series 1 ni, o da anɛ naab ka  ba buon o ye Charlie Carter, one ka o pʋa kpi dʋam pʋʋgin ka o yʋʋn zi on na niŋ siem gɔs o bibil la. Tʋʋm kanɛ ka o da tʋm da pinil nɛ yʋʋm tusir, kɔbiswai nɛ piswai nɛ nu  (1995) on da maal o mɛŋ wʋʋ yalim nɛ sini kanɛ buon ''[[Absolutely Fabulous]]'' ni la. O da kɛŋ tuoni paasi maal sininam British television ni, ka ba sieba an ''[[The Bill]]'' nɛ [[The Ruth Rendell Mysteries.|''The Ruth Rendell Mysteries''.]] O da paasi maal soap opera ''[[Family Affairs]]'' ka kɛŋ tuoni maal television diema kanɛ an ''[[Ultraviolet]]'' nɛ ''[[Dangerfield]]''. Li da pʋ yʋʋgɛ ka o yi anina kɛŋ [[New York City.]] O da lɛb [[England]] saŋsieba ye o tʋm television ni tʋʋma, wan wʋʋ [[Inspector Lynley Mysteries.|''Inspector Lynley Mysteries''.]] Yʋʋm tusayi nɛ yinne la (2001), Elba da maal o mɛŋ [[Achilles]] ka ba maal sini kanɛ buon ''[[Troilus and Cressida]]'' bɛ New York City. Yʋʋm tusir, kɔbiswai nɛ piswai nɛ ayɔpɔ ni (1997), o da paasya ka ba tɔlis sini kanɛ buon ye "Blood, Sweat and Tears" linɛ bɛ ''Silent Witness '' diema ni la. On da sʋŋ ka ba maal yʋʋm tusayi nɛ yinne (2001) diem kanɛ an ''[[Law & Order]]'' la nyaaŋ, Elba o da paasi lɛn maal HBO drama series diem kanɛ buon ''[[The Wire]]'' la. Lin yi yʋʋm tusayi nɛ ayi  (2002) kɛŋ paae yʋʋm tʋsayi nɛ anaasi (2004), Elba da diem nɛ wan wʋʋ [[Stringer Bell]] nɛ diema la pʋʋgin, li da paasi kɛ ka nidib baŋ o yela United States.

**2005–2019: *Luther* and stardom**



Yʋʋm tusayi nɛ anu la ni (2005), o da anɛ Captain Augustin Muganza bɛ ''Sometimes in April'', HBO sini kanɛ paan Rwanda dim gaansig yela. Elba da paaa yʋʋm tusayi nɛ ayɔpɔi (2007) BET special ''Black Men: The Truth''. Ba da buon o anina ye Charlie Gotso nɛ ''The No. 1 Ladies' Detective Agency'', sini kanɛ bɛ Botswana. Sini kanɛ ka ba da yisi li yʋʋm tusayi nɛ anii, nwadis atan, dabpisi nɛ atan daar (23 March 2008), alasid daar kanɛ da an  Easter la, bɛ BBC One, ka nidib banɛ da gɔsi li an 6.3 million ka banɛ pʋdigi li tisi ba taaba an nidib pisi nɛ yɔpɔi, kɔbiga pʋʋgin (27%). Yʋʋm tusayi  nɛ awai, pinilig nwaig la ni (January 2009), ''Variety'' da yis labaar ye Elba na die Charles Miner nɔbir, one ka on nɛ Dunder Mifflin regional manager Michael Scott (Steve Carell) mɔr tʋʋm yinne tis NBC sini kanɛ an ''The Office'' la. Elba da paasi maal  sini kanɛ mɔr zinis ayuobʋ la yʋʋm tusayi nɛ awai (2009) diema saŋa, nɛ diema la naar saŋa. Yʋʋm tusayi nɛ awai, nwadis awai ni (September 2009), o da tik nuugi paal ye o na paasi maal BBC television diem kanɛ ka ba pʋdigi li zinis ayuobʋ ka li yʋʋr buon ''Luther'' la, ka ba da paali li yʋʋm tusayi nɛ piiga, nwadis anu ni (May 2010). O da paas Showtime's diem kanɛ buon ''The Big C'' yʋʋm tusayi nɛ piiga (2010). 69th Golden Globe Awards sini yisib linɛ da an yʋʋm tusayi nɛ piineyi, pinilig nwadig, dabpisi nɛ nu (15 January 2012), Elba da die piinkanɛ an Best Actor in a Miniseries or Television Film on maal BBC diem kanɛ buon ''Luther'' la.

Yʋʋm tusayi nɛ yɔpɔi ni (2007), Elba da siak ye o na gaad tuon ka ba maal sini kanɛ an ''Daddy's Little Girls'', ka ba buon o anina ye Monty, one maan lɔrnam ka yɛɛd fʋʋg bʋlʋ ka nɔŋ pʋa kanɛ an one gɔsid wada tɛŋin la ka bɔɔd ye o sʋŋ o ka o die o biis. O gɔs ka yela bɛɛ o bɔɔdim nɛ o nɔŋilim la pʋʋin, bɔzugɔ, o pʋa kʋdʋg lɛb na. O da paasi maal sin ikanɛ an ''28 Weeks Later'' (2007) nɛ ''This Christmas'' (2007), linɛ da kɛ ka ba paam ligidi wʋʋ $50 million ( da anɛ wʋʋ $70.8 million yʋʋm tusayi, nɛ pisi nɛ tan ni, 2023) ka li kpɛnɛ ba tʋʋma ni yʋʋm tusayi nɛ ayɔpɔi (2007). Yʋʋm tusayi nɛ anii (2008) la, o da paasi maal sini kanɛ an ''Prom Night'' nɛ Guy Ritchie zaba sini kanɛ buon ''RocknRolla''. Yʋʋm tusayi nɛ awai (2009), o da paasi maal dabiem sini kanɛ buon ''The Unborn'' nɛ ''Obsessed'', sini kanɛ ka o da maal nɛ Beyoncé. One tial la da paam [[ligidi]] $29 million bakwai kanɛ ka li yina la. Elba sini kanɛ da tiall anɛ ''Legacy'' (2010), anina ka o maal o mɛŋ soogia kanɛ lɛb Brooklyn na, on kɛŋ Eastern Europe ka pʋ nyaŋi tʋm tʋʋm kanɛ yela ka o kɛŋ la, anina ka o yʋʋn ieed suor ye o lɛn lɛb. O da paasi maal Dark Castle sini DC/Vertigo's ''The Losers'', ka one da gɔsi li yela an Sylvain White, on da die Roque tʋʋma la, one an ba kpɛɛm nyaandɔli bɛ black-ops team ka ba mɔɔd ye ba yɔ gɔmɛna sam bɛɛd kanɛ ka o maali ba la zug. Ba da maal sini la nɛ Puerto Rico, ka yʋʋm kanɛ ka ba da yisi li an yʋʋm tusayi nɛ piiga, nwadis anaasi ni (April 2010). Elba da paasi maal ''Takers'' (2010). Ba da buon o Heimdall bɛ Kenneth Branagh sini kanɛ an ''Thor'' (2011) la, ka li dɔl wʋʋ Marvel Comics superhero of the same name.

Yʋʋm tusayi nɛ piiga, nwadis anii ni (August 2010), Elba da paasi signed up to portray the title character in a reboot of James Patterson's Alex Cross ka ba buon franchise. Yʋʋm tusayi nɛ piinɛ yinne, nwadis ayi ni (February 2011), Tyler Perry da die o nɔbir. ''Ghost Rider: Spirit of Vengeance'' (2011), the sequel to ''Ghost Rider'' (2007) nam ni, Elba da diem diema kanɛ ka o maal o mɛŋ ye zabzabid kanɛ an danuud. Yʋʋm tusayi nɛ piinɛyi, nwadisayi ni (February 2012), Elba da paal ye o na maal o mɛŋ wʋʋ [[Nelson Mandela]] nɛ maal sini kanɛ buon ''Mandela: Long Walk to Freedom'', li da paal nɛ o vʋm da an siem la. On da tiebid ye o maal sini kan la, Elba da kpɛnɛs o mɛŋ sarega dɔɔgin yʋʋŋ mum bɛ Robben Island, zinig kanɛ ka ba da kpɛnɛs [[Nelson Mandela|Mandela]] la. O mukir da kɛ ka ba gaŋ o bɛ Golden Globe Award for Best Actor – Motion Picture Drama. Yʋʋm tusayi nɛ piinɛ yuobʋ, nwadis ayuobʋ ni (June 2012), Elba da maal o mɛŋ Captain Janek bɛ Ridley Scott sini kanɛ buon ''Prometheus''. O da paasi maal sini kanɛ an ''Pacific Rim'' (2013) ka ba buon o anina Stacker Pentecost. O da lɛn tiak o yʋʋri lɛb Heimdall bɛ ''Thor: The Dark World'' yʋʋm tusayi nɛ piinɛ tan (2013). Yʋʋm tusayi nɛ piinɛ naasi, pinilig nwadig la ni (January 2014), o da paal ye o na paasi maal sini kanɛ an ''Luther''. Yʋʋm tusayi nɛ piinɛ naasi ni (2014), o da paasi maal ''No Good Deed'' anina ka o an ninkanɛ kʋʋd nidib.

Yʋʋm tusayi nɛ piinɛ yɔpɔi ni (2017), o da pʋd o yʋʋr Roland Deschain bɛ Stephen King sini kanɛ an ''The Dark Tower'', ka paasi maal ''The Mountain Between Us'' nɛ Aaron Sorkin gaas sini sia tuon ka li an ''Molly's Game'' la, on nɛ Jessica Chastain. Yʋʋm tusayi nɛ piinɛ nii, nwadis anaasi ni (April 2018), ba da tis labaar ye Elba na paasi maal sini ka ba buol o anina ye Charlie bɛ Netflix diema sini kanɛ an ''Turn Up Charlie''. Li da yi paalʋ na yʋʋm tusayi nɛ piinɛ wai, nwadisatan dabpiinɛ nu daar (15 March 2019) ka da yisi li yʋʋm yinni nyaaŋ. O da maal sini kanɛ buon ''In the Long Run''. Yʋʋm tusayi nɛ piinɛwai ni (2019), Elba da maal o mɛŋ nimbɛɛdi bɛ sini kanɛ buon ''Fast & Furious Presents: Hobbs & Shaw'', ''Fast & Furious'' lʋgir yinne, ka da lɛn pʋd o yʋʋr ye Macavity bɛ Tom Hooper sini kanɛ dɔlnɛ Andrew Lloyd Webber yʋma, ka li yʋʋr an ''Cats'' la.

=== Yʋʋm tusayi nɛ pisi paae zina (2020–present) ===
Yʋʋm tusayi nɛ pisi nɛ yinne la (2021), Elba da maal o mɛŋ Robert "Milton" DuBois / Bloodsport maal James Gunn sini kanɛ buon ''The Suicide Squad'' la. Yʋʋm tusayi nɛ pisi nɛ yi la (2022), Elba kʋkɔr ka ba da nɔki maal Knuckles the Echidna sini kanɛ buon ''Sonic the Hedgehog 2''  la, linɛ da tɔlis nɛ sini kanɛ an ''Sonic the Hedgehog'' linɛ dɔl wan wʋʋ of the same name. O da da maal nid yinne sini tis Paramount+ ka lɛb ye o maal ''Sonic the Hedgehog 3'', ayi la wʋsa anɛ yʋʋm tusayi nɛ pisi nɛ anaasi la nib (2024). Elba da maal o mɛŋ wan wʋʋ Solomon Reed nɛ bɛ ''Phantom Liberty'', yʋʋm tusayi nɛ pisi nɛ tan ka ba da paas sielnam CD Projekt Red yʋʋm tusayi nɛ pisi (2020) diema sini kanɛ buon ''Cyberpunk 2077'' la. O da paas o kʋkɔr nɛ o wannim diemkan pʋʋgin. Yʋʋm tusayi nɛ pisi nɛ anaasi ni (2024) o da laas nɛ Rebecca Ferguson maal Netflix sini kanɛ ka ba nan pʋ tisi li yʋʋdɛ ka one gɔsi li yela an Kathryn Bigelow.

Yʋʋm tusayi nɛ pisi nɛ anaasi, nwadis piinɛyinne, dabpisi nɛ ayi daar (22 November 2024), ''Deadline'' da yis labaar na ye ba na buol o Duncan, ninkanɛ mɔr zaba laadi bɛ Amazon Prime sini kanɛ buon ''Masters Of The Universe'' la.

== Sini maalig tʋʋma zinig ==
Elba da tik nuug nɛ Apple tuuma zinig ye o maal sini dɔlis o Green Door Pictures sini maalig zinig la. Yʋʋm tusayi nɛ yinne, nwadisayi ni (February 2021), ba da yel ye Elba nɛ o pʋa Sabrina Dhowre sʋʋe tʋʋma zinig sia la bɔɔd ye bam aal sini kanɛ ka saalib kaee li pʋʋginɛ ka ba na buoli li ye ''Dantai'', tis Crunchyroll, saŋkan ka biotech na "maal ka bʋnmɔrnam nɛ banɛ pʋ mɔra na baŋ taaba." Yʋʋm tusayi nɛ pisi nɛ yine, nwadis anaasi ni (April 2021) labadiesidib da pianad tis ''Den of Geek'', ka o yel ye sini la paal nɛ o pʋa nɛ o biig yela, one ka o paal ye o anɛ "geek nid kanɛ bɛɛ o kɔn fʋ yaa pianad sini yela". Yʋʋm tusayi nɛ pisi nɛ anaasi, nwadisayuobʋ ni (June 2024), Elba da pinil sini maalig tʋʋma zinig ka pʋdi li yʋʋr ye 22Summers on nɛ one da an Pulse nɛ BBC kpɛɛm ka o yʋʋr buon Diene Petterle la. Yʋʋm tusayi ne pisi nɛ anaasi, nwadisanii ni (August 2024), Elba da paam suor Tanzania gɔmɛna ni ye o pinil sini maalig zinigi bɛ Zanzibar. Yʋʋm tusayi nɛ pisi nɛ anaasi, nwadisawai ni (September 2024), Elba da laas o mɛŋ nɛ ''Things Fall Apart'' anina ka o paasidi maan sini ka lɛn an tuongat.

Yʋʋm tusayi nɛ pisi nɛ nu, pinilig nwadis ni (January 2025), Idris Elba daa paasi maal sini paan nidibi laasidi tʋm tʋʋmbɛɛd siem bɛ United Kingdom.

== Tʋʋm sieba ==

=== Yʋʋma ===
Elba da paasi maal yʋʋma sini tis Fat Joe (2002), Angie Stone (2004) nɛ rapper Giggs (2010). Yʋʋm tusayi nɛ ayuobʋ ni (2006), o da maal yʋʋma four-song EP ''Big Man'' tis Hevlar Records. O da paasi maal ka diem bɛ Jay-Z album ''American Gangster'' (2007) ni. O da anɛ DJ tis yʋʋm tusayi nɛ ayɔpɔi (2007) NBA All-Star parties linɛ da bɛ The Venetian nɛ Ice House Lounge linɛ bɛ Las Vegas. Yʋʋm tusayi nɛ awai, nwadisayɔpɔi ni (July 2009), Elba da anɛ DJ tis BET diem kanɛ ka ba maan ka li buon ''Rising Icons'' la. O da yis labaar na ye o na yis yiiga yʋʋma "Please Be True" la. Yʋʋm tusayi nɛ awai, nwadisanii ni (August 2009), o da yis labaar na paal ye o six-song EP yʋʋma la yʋʋri an ''Kings Among Kings''. O da yis o EP ''High Class Problems Vol. 1'' paalʋ ni bɛ United Kingdom yʋʋm tusayi nɛ piiga, nwadsayi ni (February 2010), linzug ka o die piini bɛdigʋ, ka yinne an ''Billboard'' Music Awards nomination.

Yʋʋm tusayi nɛ piinɛ yinne ni (2011), o da maal diema bɛ Pharoahe Monch album ''W.A.R.'' zʋŋir la ni. Li yʋʋm saŋa, o da paasi maal ka diem bɛ Mumford & Sons yʋʋma sini "Lover of the Light" ni. Yʋʋm tusayi nɛ piinɛ naasi (2014), o da maal K. Michelle yʋʋma kanɛ an "The Rebellious Soul Musical" linɛ da yi VH1 na yʋʋm tusayi nɛ piinɛ naasi, nwadisanii, dabpisi nɛ wai ni (19 August 2014). Nwadis anu la ni, Elba da paasi yʋm Mr Hudson yʋʋma kanɛ an "Step Into the Shadows" la. Mr Hudson da maal o diem kanɛ an ''Idris Elba Presents Mi Mandela'', ka ba da yisi li paalʋ na yʋʋm tusayi nɛ piinɛ anaasi, nwadis piinɛyinne ni (November 2014). O mɛ da paasi maal [[Ghana]] yʋmyʋmdib VVIP yʋʋma kanɛ an "Selfie" on ne Nigeria dim rapper kanɛ ka buon o Phyno ka ba da yisi li yʋʋm tusayi nɛ piinɛ anaasi, nwadisawai, dabpiinɛyi daar (12 September 2014), sini la da yi YouTube ni yʋʋm tusayi nɛ piinɛ nʋ, nwadisanaasi, dabpiinɛ yinne daar (11 April 2015).

Elba da maal yʋʋma diema tis Noel Fielding nɛ Sergio Pizzorno yʋʋma kanɛ da paas ayi, ka ba buon Loose Tapestries. Elba da paasi yʋʋm  Skepta yʋʋm kanɛ buon "Shutdown" linɛ ka yʋʋm tusayi nɛ piinɛ nu, nwadisayuobʋ dabisir yinne daar (1 June 2015) ka ba da nɔki li niŋ SoundCloud la. Nwadisanii dabpiinɛ yɔpɔi daar (17 August), ba da yis yʋʋma paalʋ ni na ka Elba paas nɛ Nigeria yʋmyʋm D'banj ka li yʋʋr an "Confidential", ka Sierra Leon yʋmyʋm Shadow Boxer mɛ paas anina, ka ba da nɔki li niŋ YouTube nwadisanii dabpisi daar (20 August). Yʋʋm tusayi nɛ piinɛ nu, nwadispiinɛ yinne ni (November 2015), Elba da buol Madonna on da maan o Rebel Heart Tour bɛ Berlin, Germany sʋʋlim la. Elba lɛn paasi yʋʋm Macklemore & Ryan Lewis yʋʋm kanɛ buon ''This Unruly Mess I've Made'' (2016) la. O da mɔr pʋtɛnɛr ye o yis yʋʋma ''Idris Elba Presents Mi Mandela'' la diema, anina ka diem kanɛ buon ''Tree'' la da yina ka ba da yisi li bɛ Manchester International Festival yʋʋm tusayi nɛ piinɛ wai ni (2019). Yʋʋm tusayi nɛ piinɛwai, nwadisayɔpɔi, daba yi daar (2 July 2019), ''The Guardian'' da yis labaar na paal ye gbansɔbidib Tori Allen-Martin nɛ Sarah Henley ye ba yisi ba bɛ diem kaŋa pʋʋgin ka li pʋ dɔli li suorɛ. Gbansɔbidib bama ayi nwa tʋm tʋʋmkaŋa yʋma anaasi, bɔzʋgɔ, Elba da kɛŋi paae ba ye ba sʋŋ o ka o maal yʋʋma la, ka Allen-Martin mɛ da paasi li pʋʋgin. Kwame Kwei-Armah da paas tʋʋm kaŋa ni yʋʋm tusayi nɛ piinɛ nii, nwadis anu ni (May 2018), ka maligin sɔbi ba gbana la zinig sieba. Li yiib saŋa la, banɛ da maal ''Tree'' "anɛ Idris Elba nɛ Kwame Kwei-Armah". Allen-Martin nɛ Henley da paal ye ba baŋir paasi li pʋʋgin bɔzʋgɔ, ba sɔb gbana, ka maal vɛɛnsa, banɛ lɛn pʋd diema la yʋʋr, ka ban da yisi ba la, ba da ye ba yaa yis diema la paalʋ na, ba na gbane ba kootʋ ni. Elba and Kwei-Armah both published rebuttals of what happened on Twitter.

Yʋʋm tusayi nɛ piinɛ nii, nwadisayɔpɔi ni (July 2018), o da tis o yʋʋma tuʋma la yʋʋr ye 7Wallace Music. Elba da maal diema bɛ Coachella Valley Music and Arts Festival yʋʋm tusayi nɛ piinɛwai, nwadisanaasi ni (April 2019). Yʋʋm tusayi nɛ piinɛwai (2019), o da paas yʋʋm kanɛ buon "Boasty" la ni ka one da maal an British tɛŋ nid ka o yʋʋr buon Wiley. Elba da paas "Boasty" yʋʋma sini ni, ka paas o kʋkɔr anina. Yʋʋm tusayi nɛ piinɛ wai (2019), Elba da paasi maal Taylor Swift yʋʋma kanɛ buon "London Boy" linɛ yii o ''Lover'' album la ni. Yʋʋma la pinil nɛ ka Elba lɛbisid buosig. Yʋʋm tusayi nɛ pisi, nwadisanaasi ni (April 2020), Elba da laas nɛ one gɔsid yʋʋma maalig Jay Robinson ka ba yʋʋm yʋʋma kanɛ buon "Know Yourself", linɛ ka ba da yisi li Mau5trap ni la.

Yʋʋm tusayi nɛ pisi ni (2020, on da wʋm Canadian R&B yʋmyʋm Emanuel ka o yʋʋm o yʋʋma kanɛ buon "Need You" la, Elba da paae o saan ye o maal yʋʋma sini nɛ o, ka li gbane nidibi tɔnd laad ye li sʋŋi ba taaba bɛ [[COVID-19 banas|COVID-19 pandemic]] saŋa la. Ba da maal Elba creative director tis sinikan, ka lɛn maal o executive producer bɛ Emanuel sini kanɛ ka ba da ye ba maal la. Yʋʋm tusayi nɛ pisi nɛ yinne, nwadisayi, dabpiinɛtan daar (13 February 2021), Elba da anɛ  DJ mix saan kanɛ ka ba kaanbi buol o bɛ ''Mix Up'' bɛnɛ Australian national youth broadcaster Triple J. Yʋʋm tusayi nɛ pisi nɛ yinne, nwadisawai, dabpisi nɛ ayi daar (22 September 2021), Elba da yis labaar ye o na laas nɛ Australian pop rock yʋmyʋm kanɛ buon Lime Cordiale la ka ba yʋʋm yʋmkanɛ buon ''Cordi Elba'' la, ba da yis yʋmkan nɛ yʋʋm tusayi nɛ pisi nɛ yi, pinilig nwadig, dabpiinɛ naasi daar (14 January 2022). Elba da lɛn laas nɛ Paul McCartney ka ba yʋʋm yʋmkanɛ buon "Long Tailed Winter Bird" la.

Yʋʋm tusayi nɛ pisi nɛ anaasi, pinilig nwadig, daba nii daar (8 January 2024), Elba da yis yʋʋma paal ka li buon "Knives Down" on nɛ UK rapper DB Maz ye li sʋŋi zabi gɛɛs nimbɛɛdnam banɛ kuud taaba nɛ sʋʋsi bɛ UK la. ''Phantom Liberty'' dimi da yis zinig kanɛ ka fʋ na nyaŋi paam CD Projekt Red yʋʋm tusayi nɛ pisi (2020) sini diema kanɛ buon ''Cyberpunk 2077'', walisnam ayi, bababa tan la pʋʋgin da paas Elba. Walis bama anɛ 107.5 Darkstar Radio nɛ 99.9 Impulse Radio. 107.5 Darkstar da pinil yʋʋma ayi banɛ ka Elba da yʋʋm ("Choke Hold", "Roller Coaster"), ka 99.9 Impulse mɛ  da bas hour-mum suori tis DJ set yinɛ Elba nɛ Private Press ni. Yʋʋmm tusayi nɛ pisinɛ anaasi, pinilig nwadig, dabpisi nɛ anaasi daar (24 January 2024), Movement Electronic Music Festival linɛ bɛ Detroit da yis labaar na ye Elba na paasi maal diema nɛ DJ set nɛ EDM DJ nɛ Kevin Saunderson bɛ yʋʋm tusayi nɛ pisi nɛ anaasi ni (2024).

Yʋʋm tusayi nɛ pisi nɛ anaasi ni (2024), Idris da pinil o  yʋʋma tʋʋma yʋʋr ye "Sound International" ka li da anɛ o saambil yʋʋm tusir, kɔbiswai nɛ pisnii saŋa (1980s) London yʋʋma laad la, li da kɛ ka o pʋtɛnɛr yɔɔg nɛ yʋʋma yela; tʋʋmkaŋa nwa o da gbane nɛ ye o kɛ ka nidib paali ba baŋir dunia bɛn wʋsa, ka o bɔɔdim an ye o paam yʋmyʋmidib tɛŋ wʋsa paas, ka li paal ye alaastaaba bɛɛ ba ni.

=== Zaba zamisig ===
Discovery Channel da yis sini ka li yelzug an ye, ''Idris Elba: Fighter'', ka li paal Elba nɔk nwadis piinɛyi zamis zaba ka ba buon kickboxing nɛ li buudi wʋsa o da zamisi yi nɛ  Muay Thai one paana zaba ka ba buon o Kieran Keddle la saan, anina ka Elba da pinil o zaba diema yiiga—o da di ya—gɛɛs nɛ Lionel Graves, one da mɔr paŋ, ka zab ka li yʋʋg, bɛ London York Hall la ni.

Moto diema

Yʋʋm tusayi nɛ pisi nɛ nu, nwadisayi, dabpiinɛ yinne daar (11 February 2025), labaar daar yina ye Elba nɔk [[ligidi]] kpɛnɛs Kiro Race Co, nimbanɛ laasi paasi nyaadi bɛ  FIA Formula E World Championship ni la.

== O nyɔvʋr yela ==

=== Pʋadiir nɛ yin yela ===
Elba da di nɛ Danish pʋa kanɛ buon Hanne "Kim" Nørgaard yʋʋm tusir, kɔbiswai nɛ piswai nɛ awai ni (1999) ti paae yʋʋm tusayi nɛ atan (2003) ka ba bas taaba. O da lɛn di nɛ America dim pʋakanɛ an lawyer ka o yʋʋr buon Sonya Nicole Hamlin nwadis anaasi yʋʋm tusayi nɛ ayuobʋ ni (2006). On nɛ Nørgaard mɔr bipʋŋ ka mɔr dasaŋ nɛ Naiyana Garth. O da pinil sɔnsig nɛ Canada dim pʋa  kanɛ na kpikpinkpiŋ ka o yʋʋr buon Sabrina Dhowre yʋʋm tusayi nɛ piinɛ yɔpɔi pinilig ni (2017). Ba da laas taaba yʋʋm tusayi nɛ piinɛ nii, nwadisayi, dabpiiga daar (10 February 2018), on da maal o sini kanɛ buon ''Yardie'' bɛ East London sini zinigin la, ka di taaba yʋʋm tusayi nɛ piinɛwai, nwadisanaasi, dabpisi nɛ ayuobʋ daar (26 April 2019) bɛ Marrakesh.

On zab sielnam yela

Yʋʋm tusayi nɛ piinɛ anaasi, nwadis piiga ni (October 2014), Elba da maal sini kanɛ an ''Journey Dot Africa with Idris Elba'' bɛ BBC Radio 2, ka paan Africa yʋʋma. Elba da pianad television ni kuosid laadi tis Sky box-sets yʋʋm tusayi nɛ piinɛ tan (2013), yʋʋm tusayi nɛ piinɛ anaasi (2014), yuʋm tʋsayi nɛ piinɛ nʋ (2015), yʋʋm tusayi nɛ piinɛ  ayuobʋ (2016) nɛ yʋʋm tusayi nɛ piinɛ wai (2019). O da laas nɛ UK parliament ban mugusid ye ba yis Ebola West Africa sʋʋlim la, on nɛ UK Secretary of State for International Development Justine Greening yʋʋm tusayi nɛ piinɛ naasi (2014). Elba da laas nɛ British fashion label Superdry, linɛ ka ba da pinili li yʋʋm tusayi nɛ piinɛnu, nwadis piinɛ yinne la ni (November 2015).

Yʋʋm tusayi nɛ piinɛ yuobʋ, pinilig nwadig la ni (January 2016), Elba da sial UK parliament ka piana paali ba sini la an siem. O da yel ye: "Tiakir kɛnna amaa li na kɛn sankani nar na". O da piana paal kɔnɔb-kɔnɔb kanɛ bɛ dab nɛ pʋab ni, naasaanam nɛ ninsabilis ni. The Prince's Trust, linɛ an lʋgir kanɛ sʋŋid UK dasam nɛ pʋasada ka one da pinili li an Prince Charles yʋʋm tusir, kɔbiswai nɛ pisyɔpɔi nɛ ayuobʋ ni (1976), Elba da tʋm nɛ ba, ka ba gaŋ o ye o an tuongati gɔsid yɛlbɛɛdnam yela yʋʋm tusayi nɛ awai, nwadis anaasi ni (April 2009). O da paas kpɛɛmnam banɛ an Board of Governors tis British Film Institute lin yi yʋʋm tusayi nɛ piinɛ nii (2018) paae yʋʋm tusayi nɛ pisi nɛ ayi (2022). O kʋkɔr da paas European Union vootʋg kanɛ da bɛ 2016 United Kingdom European Union membership referendum. O anɛ one zabidi gɛɛsid banɛ mɔr sʋʋsi tʋm tʋʋmbɛɛd.

Elba da kɛŋ UK gɔmɛna laas kanɛ paan banɛ mɔr sʋʋsi tʋm tʋʋmbɛɛd yela yʋʋm tusayi nɛ pisi nɛ anaasi (2024), on nɛ Prime Minister Keir Starmer nɛ Home Secretary Yvette Cooper. Elba da paal ye li nar ka ba tʋm tʋʋma ka ka nɔɔr pianad maa nɛ, ka paal ye dʋadib, pʋasada nɛ naakim tuongatib nɛ banɛ gɔsid wada yela nar ka ba duoe zien. Laas kaŋa da anɛ ye li laas laasig dim kɔnɔb-kɔnnɔb tɛnkpɛmisin, naasaasɔɔng dim, zɔɔb diema dim, nɛ banɛ kpɛlim wʋsa, ka ba zabi gɛɛs banɛ mɔr sʋʋsi tʋm tʋʋmbɛɛd la. Elba sʋʋe sʋŋir sia, Elba Hope Foundation mɛ da paasi li pʋʋgin, ka ban bɔɔdim anɛ ye ba gu ka nidib ka ba da kuosid sʋʋs naasaasɔɔnginɛ, ka kɛ ka wada kpiami tis zaba laad daab. Yʋʋm tusayi nɛ pisi nɛ nu ni (2025), o da ye li an sʋm ka ba kat sʋʋraad sieba kuosig, ka da maal sʋʋbibis banɛ ka ba mɔri dʋgid diib ka ba nɔya pʋlimma.

=== O bɔɔdim zinis ===
Elba yel ye on mi ye Winaam bɛ ka lɛɛ pʋ kɛn pʋʋsim. O anɛ one sʋŋid Arsenal FC. Yʋʋm tusayi nɛ pisi nɛ nu, pinilig nwadig la (January 2025), o da paal ye on bas niim ɔnbir nwadisayuobʋ ni.

Yʋʋm tusayi nɛ piinɛ nu ni (2015), lʋgir kanɛ ka o mɔr ka li an ''Idris Elba: No Limits'' la ni, Elba da zɔɔ tʋʋg ban mi zɔɔ paae siem bɛni bɛ Pendine Sands  ka ba buon "Flying Mile" diema la ni. O da gaad tuoni gɔs The Best FIFA Football Awards linɛ da bɛ London Palladium ni yʋʋm tusayi nɛ piinɛ yɔpɔi, nwadis piiga, dabpisi nɛ atan daar (23 October 2017), anina ka o nɔk foto nɛ Lionel Messi, Cristiano Ronaldo, nɛ Neymar.

== Sini maalig sʋŋir ==
Ba da gaŋ Elba ye one an ''Essence's'' Sexiest Man of the Year yʋʋm tusayi nɛ piinɛ tan ni (2013) nɛ ''People**s Sexiest Man Alive yʋʋm tusayi nɛ piinɛ nii (2018). Yʋʋm tusayi na piinɛ anaasi, nwadis piiga ni (October 2014), da da tis o piinkanɛ an MOBO Inspiration Award. Yʋʋm tusayi nɛ piinɛwai, nwadisanu la (May 2019), o sini da paas ligidi ka li gaad $9.8 billion bɛ global box office, ka paae $3.6 billion bɛ North America, anina ka o paas sini maanib pisi banɛ mɔr ligidi.

Ba da gaŋ Elba ye o an kpɛɛm bɛ Order of the British Empire (OBE) yʋʋm tusayi nɛ piinɛ yuobʋ ni (2016) ye o gɔs sini maalig yela. Yʋʋm tusayi nɛ piinɛ yɔpɔi ni (2017), o da di yaan kanɛ buon "Rear of the Year" Britain tɛŋin. Yʋʋm tusayi nɛ piinɛ nii, nwadisawai ni (September 2018), o da paas nidib pisnu banɛ paasi kɛ ka London malis ka sʋŋi gɔs London dim bɛilim an siem, bɛ *Time Out* dimi da diti ba yʋʋm pisnu la. Yʋʋm tusayi nɛ pisi (2020) nɛ yʋʋm tusayi nɛ pisi nɛ yinne ni (2021) ka ba da kaanl ninsʋma la, ba da kaanl o paas nidib kɔbiga banɛ tiaki ba taaba bɛ UK ka ba tʋŋ bɛ Africa.

## Yʋʋma

### Albums
·        2015: *Murdah Loves John (The John Luther Character Album)*

### On da tɔlis diem sieba
·        2006: *Big Man*

·        2009: *Kings Among Kings*

·        2010: *High Class Problems Vol. 1*

·        2014: *Idris Elba Presents Mi Mandela*

·        2022: *Cordi Elba* (with Lime Cordiale)

·        2023: *The Phantom Files (From Cyberpunk 2077)*

Singles

·        2023: "We Run the Area" (with Toddla T, General Levy and Naomi Cowan)

·        2023: "Most Wanted" (with Djibril Cissé)

·        2024: "Knives Down" (with DB Maz)

Remixes

·        "Trust in Me"

·        "The Bare Necessities"

Mixtapes

·        2011: *Merry DriisMas Holiday Mixtape*

·        2024: Essential Mix

Other appearances

·        2019: "Even If I Die (Hobbs & Shaw)" on the soundtrack to the *Fast & Furious* spin-off film *Hobbs & Shaw*, on nɛ Cypress Hill; ka lɛn paas Hybrid.

·        2019: "London Boy" by Taylor Swift — Yʋʋma la pinil nɛ nɛ buosa banɛ ka ba buos Elba .

·        2019: "Party & BullShit" by Sarkodie – o da paas yʋʋm kaŋa ni.

·        2020: "Fear or Faith Pt. 2" by Future Utopia from the album *12 Questions*.

·        2021: "Long Tailed Winter Bird (Idris Elba Remix)" by Paul McCartney from the album *McCartney III Imagined*.

Featured singles

## Gbanvɛɛnsa